Voëls op SAOG-seëls - Politiek En Nasionale Nuus - Republikein
Saturday, January 19th, 19:08:50
Voëls op SAOG-seëls
21 October 2004 | Politiek en nasionale nuus
WêRELDPOSDAG is vanjaar op besondere wyse in Suider-Afrika herdenk toe die eerste gesamentlike seëlreeks vir die Suider-Afrikaanse Posadministrasie (Sapoa) op 9 Oktober bekendgestel is.
Dit is die eerste sodanige seël-reeks in Afrika omdat agt van die 13 lidlande van die Sui-der-Afri-kaanse Ontwikkelings-gemeenskap (SAOG) aan die projek deelgeneem het. Die nasionale voël van elk van die lande verskyn op die eerstedagkoevert en die minivel.
Die Afrika-visarend is die nasio-nale voël van Namibië, Zambië en Zimbabwe, die streep-stertloerie is Malawi se nasionale voël, die bloukuifloerie is Swaziland s\'n, die bosluisvoël is Botswana s\'n, die blou kraanvoël Suid-Afrika s\'n en die swerfvalk is Angola se nasionale voël.
Die reeks bestaan uit \'n minivel en eerstedagkoevert wat deur elke land individueel uitgereik is, met die land se eie naam en geldeenheid op.
Hierdie geskiedkundige reeks is deur die Namibiese kunstenaar, Anja Denker, ontwerp. Dit is ook die eerste keer in filateliegeskiedenis dat \'n Namibiese kunstenaar \'n seël vir \'n ander land ontwerp het. Me. Denker is na Botswana genooi om \'n kursus in seëlontwerp vir kunstenaars van dié land aan te bied. Die besondere seëlreeks is by poskantore landwyd beskik-baar met 10 000 minivelle en 2 500 eerstedagkoeverte wat vir Namibië gedruk is.